Správa Komisie Európskemu parlamentu a Rade v súlade s článkom 7 nariadenia Rady (ES) č. 378/2007 z 27. marca 2007, ktorým sa stanovujú pravidlá dobrovoľnej modulácie priamych platieb /* KOM/2009/0407 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 29.7.2009 KOM(2009) 407 v konečnom znení SPRÁVA KOMISIE EURÓPSKEMU PARLAMENTU A RADE v súlade s článkom 7 nariadenia Rady (ES) č. 378/2007 z 27. marca 2007, ktorým sa stanovujú pravidlá dobrovoľnej modulácie priamych platieb SPRÁVA KOMISIE EURÓPSKEMU PARLAMENTU A RADE v súlade s článkom 7 nariadenia Rady (ES) č. 378/2007 z 27. marca 2007, ktorým sa stanovujú pravidlá dobrovoľnej modulácie priamych platieb Predložená správa sa vypracovala v súlade s článkom 7 nariadenia Rady (ES) č. 378/2007,[1] v ktorom sa ustanovuje toto: „Komisia do 31. decembra 2008 predloží Európskemu parlamentu a Rade správu o uplatňovaní dobrovoľnej modulácie, ku ktorej budú v prípade potreby priložené príslušné návrhy.“ Na zvýšenú potrebu finančných prostriedkov na rozvoj vidieka sa v rámci kontroly zdravotného stavu spoločnej poľnohospodárskej politiky (SPP) medzičasom reagovalo zvýšením sadzby povinnej modulácie. V členských štátoch, v ktorých sa uplatňuje dobrovoľná modulácia, sa táto postupne nahradí povinnou moduláciou, čím sa sadzby modulácie v rámci EÚ lepšie zosúladia. Komisia v rámci súčasného programového obdobia 2007 – 2013 neplánuje žiadne ďalšie iniciatívy týkajúce sa dobrovoľnej modulácie. 1. Kontext 1.1. Koncept „modulácie“ Pojem „modulácia“ označuje presun rozpočtových prostriedkov z priamych platieb poľnohospodárom (1. pilier SPP) na opatrenia na rozvoj vidieka (2. pilier SPP). Reforma SPP z roku 2003 zaviedla povinnú moduláciu, ktorá začala pri sadzbe 3 % v roku 2005, 4 % v roku 2006 a 5% od roku 2007, spolu s oslobodenou sumou vo výške 5 000 EUR, pričom v prípade nižších súm sa priame platby nebudú znižovať. Okrem toho sa v roku 2005 dohodlo, že Spojené kráľovstvo a Portugalsko môžu naďalej využívať dobrovoľnú moduláciu v súlade s podmienkami nariadenia (ES) č. 378/2007. 1.2. Právny rámec pre dobrovoľnú moduláciu Nariadením (ES) č. 378/2007 sa umožňuje uplatňovať počas obdobia 2007 – 2012 dobrovoľnú moduláciu: v prípade Spojeného kráľovstva tam, kde sa už uplatňuje, a v prípade Portugalska v súlade s výnimkou udelenou v článku 70 ods. 4a nariadenia Rady (ES) No 1698/2005[2]. Dobrovoľná modulácia má formu zníženia priamych platieb, ktoré doplňuje zníženie vyplývajúce z povinnej modulácie. Počas kalendárneho roka sa uplatňuje len jednotná sadzba zníženia. V prípade Spojeného kráľovstva, kde sa uplatňuje režim jednotnej platby na regionálnej úrovni, sa však môžu uplatňovať aj regionálne odstupňované sadzby. Maximálna sadzba zníženia predstavuje 20 %. Rovnako ako v prípade povinnej modulácie sa plánuje zaviesť oslobodená suma vo výške 5 000 EUR. Členské štáty však na rozdiel od povinnej modulácie majú možnosť postupovať odchylne od tohto ustanovenia a oslobodenú sumu neuplatňovať (ako napr. v prípade Spojeného kráľovstva). Komisia stanoví čisté sumy vyplývajúce z uplatňovania dobrovoľnej modulácie na základe sadzby(-ieb), ktorú(-é) oznámia príslušné členské štáty. Tieto doplnkové modulované prostriedky sa použijú na financovanie opatrení rozvoja vidieka v tom istom členskom štáte. Neexistuje tu povinnosť spolufinancovania z vnútroštátnych prostriedkov, t. j. doplnkové prostriedky nepodliehajú stropom pre rôzne osi stanoveným v článku 70 ods. 3 nariadenia (ES) č. 1698/2005. Príslušné členské štáty musia predložiť posúdenia vplyvu, najmä na hospodársku situáciu poľnohospodárov a ich konkurencieschopnosť v rámci odvetvia poľnohospodárstva, berúc do úvahy potrebu vyhnúť sa neoprávnenému nerovnému zaobchádzaniu s poľnohospodármi. Na ich základe musí Komisia do konca roka 2008 predložiť Európskemu parlamentu a Rade správu o uplatňovaní dobrovoľnej modulácie. Vykonávacie predpisy nariadenia Komisie (ES) č. 1236/2007[3] ustanovujú a) zahrnutie súm pochádzajúcich z dobrovoľnej modulácie do plánu financovania jednotlivých programov rozvoja vidieka (príloha II, časť A, bod 6.1 nariadenia (ES) č. 1974/2006) a b) zrušenie starého režimu dobrovoľnej modulácie ustanoveného v nariadení (ES) č. 1655/2004. 1.3. Obmedzená analýza ekonomického vplyvu Na vyvodenie jednoznačných záverov týkajúcich sa vplyvu dobrovoľnej modulácie na hospodársku situáciu poľnohospodárskych podnikov je ešte stále priskoro. V Spojenom kráľovstve sú prvé prostriedky na dobrovoľnú moduláciu v rámci národných programov rozvoja vidieka v súlade s nariadením (ES) č. 378/2007 k dispozícii len od októbra 2007. V prípade Severného Írska sa program rozvoja vidieka zmenil a doplnil tak, aby od novembra 2008 zahŕňal dobrovoľnú moduláciu. V prípade Portugalska je ešte priskoro na posúdenie akéhokoľvek vplyvu, keďže sumy pochádzajúce z dobrovoľnej modulácie budú v rámci programov rozvoja vidieka k dispozícii až od roku 2010. Taktiež je dôležité uznať, že zníženia v rámci dobrovoľnej modulácie sú počas obzvlášť kolísavého obdobia zmeny len jedným zo širokého spektra faktorov ovplyvňujúcich hospodársku situáciu poľnohospodárskych podnikov počas obdobia 2007 – 2008. Iné faktory, ako napr. rastúce ceny komodít, rastúce ceny vstupov, úverová kríza, v prípade Spojeného kráľovstva relatívne oslabenie libry voči euru, extrémne poveternostné podmienky a vypuknutia chorôb zvierat, mali väčší vplyv na príjmy z poľnohospodárskej výroby. Celkový vývoj príjmov v tomto členskom štáte bol však z dôvodu vysokého nárastu cien komodít pozitívny. 2. Uplatňovanie dobrovoľnej modulácie v Spojenom kráľovstve 2.1. Oznámenie podľa článku 2 ods. 1 nariadenia (ES) č. 378/2007 Spojené kráľovstvo dňa 12. júna 2007 oznámilo Komisii sadzby dobrovoľnej modulácie na obdobie 2007 – 2012 spolu s posúdením vplyvu ex ante. Spojené kráľovstvo ustanovilo tieto ročné sadzby pre jednotlivé regióny, pričom neplánuje uplatniť oslobodenú sumu: Rok | 2007 | 2008 | 2009 | 2010 | 2011 | 2012 | Anglicko | 12,0 % | 13,0 % | 14,0 % | 14,0 % | 14,0 % | 14,0 % | Wales | 0 % | 2,5 % | 4,2 % | 5,8 % | 6,5 % | 6,5 % | Škótsko | 5,0 % | 8,0 % | 8,5 % | 9,0 % | 9,0 % | 9,0 % | Severné Írsko | 4,5 % | 6,0 % | 7,0 % | 8,0 % | 9,0 % | 9,0 % | Pokiaľ ide o spolufinancovanie z vnútroštátnych prostriedkov, všetky regióny poskytujú spolufinancovanie, ktoré spolu predstavuje ďalších 1,6 mld. EUR. Vnútroštátne sadzby spolufinancovania možno nájsť v ďalej uvedenej tabuľke: Os 1: | Os 2: | Os 3: | Os 4: | Anglicko | 0 % | 40,00 % | 0 % | 0 % | S. Írsko | 0 % | 62,00 % | 0 % | 0 % | Škótsko | 55,21 % | 55,21 % | 55,21 % | 65,00 % | Wales | 45,00 % | 45,00 % | 45,00 % | 0 % | Dobrovoľná modulácia by podľa Spojeného kráľovstva umožnila lepšiu rovnováhu medzi oboma piliermi SPP, keďže pomer medzi 1. a 2. pilierom pre obdobie 2007 – 2013 v prípade Spojeného kráľovstva predstavuje pred dobrovoľnou moduláciou 14:1 a po modulácii 7:1, pričom priemer krajín EÚ-15 predstavuje 5:1. 2.2. Rozhodnutia Komisie 2007/679/ES a 2007/680/ES V rozhodnutí Komisie 2007/679/ES[4] sa stanovili čisté sumy vyplývajúce z uplatňovania dobrovoľnej modulácie na základe regionálne odstupňovaných ročných sadzieb, ktoré Spojené kráľovstvo oznámilo v tomto znení: Rok | 2007 | 2008 | 2009 | 2010 | 2011 | 2012 | Spolu (mil. EUR) | 362,0 | 424,0 | 464,4 | 475,5 | 481,6 | 481,6 | Rozhodnutím Komisie 2007/680/ES[5] sa náležite prispôsobili tak čistý zostatok, ktorý je k dispozícii pre výdavky v rámci EPZF, ako aj sumy týkajúce sa Spojeného kráľovstva a celkové sumy podpory Spoločenstva pre rozvoj vidieka počas obdobia 2007 – 2013. V dôsledku toho by počas programového obdobia 2007 –2013 došlo k presunu sumy v celkovej výške 2,689 mil. EUR získanej z uplatňovania dobrovoľnej modulácie z 1. do 2. piliera, čím by sa prostriedky určené na rozvoj vidieka v Spojenom kráľovstva viac ako zdvojnásobili (z 1,910 mil. EUR na 4,599 mil. EUR) a celkové prostriedky EÚ určené na rozvoj vidieka by sa v rovnom období zvýšili na 91,9 mld. EUR. 2.3. Správa podľa článku 5 nariadenia (ES) č. 378/2007 Správa predložená Spojeným kráľovstvom v decembri 2008 sa vzťahuje na obdobie od marca 2007 do septembra 2008. A keďže príjmy z dobrovoľnej modulácie sú k dispozícii ešte len od októbra 2007, je podľa Spojeného kráľovstva priskoro vyvodzovať akékoľvek jednoznačné závery. 2.3.1. Použitie doplnkových prostriedkov z dobrovoľnej modulácie Doplnkové prostriedky sa používajú v prvom rade na environmentálne účely v rámci osi 2, tak ako je uvedené ďalej: Os | Anglicko | Škótsko | S. Írsko | Wales | 1 | 10,45 % | 14,29 % | 17,00 % | 10 % | 2 | 76,09 % | 68,58 % | 65,04 % | 80 % | 3 | 8,74 % | 11,57 % | 0,00 % | 10 % | Leader | 4,72 % | 5,57 % | 17,96 % | 0 % | Spolu | 100 % | 100 % | 100 % | 100 % | 2.3.2. Príjmy z poľnohospodárskej výroby V oznámení sa uvádza, že z posledných štatistík príjmov z poľnohospodárskej výroby „vyplýva, že poľnohospodárstvo v Spojenom kráľovstve je v relatívne zdravom a konkurencieschopnom stave, hoci dobrovoľná modulácia sa uplatňuje od roku 2001“ (počas obdobia 2000 – 2006 predstavovala celková vyplatená suma približne 4,500 mil. EUR). Nové zníženia v rámci dobrovoľnej modulácie boli po prvýkrát vykonané v roku 2007. Analýza vykonaná v Spojenom kráľovstve na základe údajov roka 2007 nepreukázala žiadnu priamu súvislosť medzi zníženiami v rámci dobrovoľnej modulácie a zmenami celkovej výšky príjmov z poľnohospodárskej výroby (Total Income from Farm - TIFF). Rok | Región Spojeného kráľovstva | Sadzba DM | Zníženie v rámci DM (mil. GBP) | TIFF (mil. GBP) | Zmena znížení v rámci DM | Zmena TIFF | 2006 | Anglicko | 6,0 % | 101,0 | 1555 | S. Írsko | 4,5 % | 11,0 | 160 | Škótsko | 4,5 % | 19,9 | 537 | Wales | 0,5 % | 1,2 | 52 | 2007 | Anglicko | 12,0 % | 218,0 | 1631 | 117,0 | 76,0 | S. Írsko | 4,5 % | 11,0 | 233 | 0 | 73,0 | Škótsko | 5,0 % | 22,7 | 628 | 2,7 | 91,0 | Wales | 0 % | 0.0 | 46 | – 1.0 | – 6,0 | Dobrovoľná modulácia by nemala mať značný vplyv na hospodársku situáciu poľnohospodárov a ich konkurencieschopnosť v rámci odvetvia poľnohospodárstva v roku 2008. Iné faktory, v neposlednom rade zmeny výmenných kurzov, mali väčší vplyv na celkovú výšku príjmov z poľnohospodárskej výroby ako dobrovoľná modulácia. Vyššie ceny obilnín v prvej časti roka 2008 a vyššie ceny mäsa a mlieka prispeli k zvýšeniu hodnoty výstupov, pričom sa očakáva, že toto bude len čiastočne vyrovnané zvýšenými nákladmi na palivá, hnojivá a krmivá. Predpovede ukazujú, že reálna celková výška príjmov z poľnohospodárskej výroby a reálna celková výška príjmov z poľnohospodárskej výroby na osobu v roku 2008 mierne porastú, sledujúc pritom rast zaznamenaný v rokoch 2006 a 2007. Poľnohospodári budú okrem toho z dlhodobého hľadiska profitovať z hospodárskych vplyvov podpory v rámci rozvoja vidieka, ktorej význam sa vďaka dobrovoľnej modulácie ďalej zvýšil. Z väčšiny doplnkových prostriedkov profitujú poľnohospodári priamo vo forme agro-environmentálnych platieb, ktoré v rámci príjmov z poľnohospodárskej výroby predstavujú istú mieru istoty a stability. Odhadovaný vplyv na príjmy z poľnohospodárskej výroby je zhrnutý v nižšie uvedenej tabuľke: Anglicko | Severné Írsko (SÍ) | Škótsko | Wales | Sadzby dobrovoľnej modulácie (min. a max.) | 12 % – 14 % | 4,5 % – 9 % | 5 % – 9 % | 2,5 % – 6,5 % | Odhadovaný vplyv na celkové príjmy z poľnohospodárskej výroby | hodnoty nie sú k dispozícii | – 3 % / – 6 % | hodnoty nie sú k dispozícii | – 3,9 % / – 10,2 % | Odhadovaný vplyv na príjmy v hotovosti | hodnoty nie sú k dispozícii | hodnoty nie sú k dispozícii | – 0,5 %/–4,3 % | – 1,5 % / – 4,4 % | Nemalo by dôjsť k ohrozeniu konkurencieschopnosti poľnohospodárstva Spojeného kráľovstva, zatiaľ čo spolufinancovanie by malo obmedziť zníženie príjmov z poľnohospodárskej výroby. Celkové výdavky na SPP v Spojenom kráľovstve v dôsledku spolufinancovania dobrovoľnej modulácie z vnútroštátnych prostriedkov dokonca zaznamenajú čistý nárast (+ 1 mld. EUR počas programového obdobia 2007 – 2013 len v prípade Anglicka). 2.3.3. Vplyv na životné prostredie V Anglicku išlo 99 % celkových verejných výdavkov na dobrovoľnú moduláciu (131,5 mil. EUR) na agro-environmentálne platby, hlavne na začiatku programu ochrany životného prostredia (Environmental Stewardship Scheme). Tento program si vyžaduje základnú úroveň znalosti manažmentu životného prostredia a účastníci si môžu vybrať z rozsiahlej ponuky viac ako 50 možností manažmentu. Tieto zahŕňajú všetky druhy poľnohospodárskych činností a zahŕňajú napr. starostlivosť o živé ploty, údržbu kamenných múrov, trávne porasty nenáročné na údržbu, ochranné pásma a možnosti obrábania pôdy. Od januára 2007 sa podpísalo viac ako 10 500 nových agro-environmentálnych dohôd, pričom všetky sú financované z dobrovoľnej modulácie. Program ochrany životného prostredia (Environment Stewardship scheme) by bez dobrovoľnej modulácie nebolo možné rozšíriť v takejto miere. V Škótsku sa v roku 2008 použilo 34,9 mil. EUR (celkové verejné výdavky) na platby určené pre znevýhodnené oblasti. Vo Walese, kde v rámci režimu jednotnej platby na rok 2007 nedošlo k žiadnym dobrovoľným zníženiam, sa bude dobrovoľná modulácia, hneď ako sa zavedie, zameriavať najmä na podporu agro-environmentálnych opatrení v menšom meradle s cieľom podporiť opatrenia zamerané na vzdelávanie v rámci poľnohospodárstva/lesného hospodárstva a prispôsobenie sa podnikov. Dobrovoľná modulácia sa v Severnom Írsku bude zameriavať na tieto opatrenia, ktoré poľnohospodárov priamo podporujú (opatrenia v oblasti vzdelávania a informovanosti, modernizácia poľnohospodárskych podnikov, kompenzačné platby pre znevýhodnené oblasti, agro-environmentálne platby, opatrenia v oblasti lesného hospodárstva a diverzifikácia smerom k nepoľnohospodárskych činnostiam). Očakáva sa, že agro-environmentálne opatrenia prinesú životnému prostrediu širokú škálu výhod, ktoré by mali znížiť možné negatívne dôsledky znížených priamych platieb, ako napr. zníženie počtu dojníc (čo by mohlo viesť k nedostatočnému spaseniu niektorých dôležitých habitátov) a možná intenzifikácia v odvetví mliečnej výroby, hovädzej výroby a výroby kultúrnych plodín, čo by mohlo mať vplyv na kvalitu vody a eróziu pôdy. 3. Uplatňovanie dobrovoľnej modulácie v Portugalsku 3.1. Oznámenie podľa článku 2 ods. 1 nariadenia (ES) č. 378/2007 Portugalsko dňa 18. júna 2007 oznámilo Komisii sadzby dobrovoľnej modulácie na obdobie 2007 – 2012 spolu s posúdením vplyvu ex ante. Oznámená ročná sadzba predstavovala 10 %, počnúc rokom 2008. Za zohľadnenia oslobodenej sumy z toho vzhľadom na zníženie priamych platieb vyplýva efektívna sadzba vo výške 6,1 %. Vzhľadom na vplyv na príjmy z poľnohospodárskej výroby by sa zníženia v závislosti od druhu prevádzky mali pohybovať: od maximálne – 13 % pre podniky na chov hovädzieho dobytka a zmiešané podniky do minimálne – 2 %/ – 3 % pre podniky špecializované na trvalé kultúry a dojnice. Zároveň by sa znížilo rozpätie medzi najvyššími a najnižšími príjmami z poľnohospodárskej výroby, keďže viac ako polovica balíka prostriedkov by bola financovaná poľnohospodármi, ktorý ročne príjmu viac ako 50 000 EUR vo forme priamych platieb. 3.2. Nariadenie Komisie (ES) č. 333/2008 a rozhodnutie Komisie 2008/788/ES Nariadením (ES) č. 333/2008[6] sa vnútroštátny strop pre celkové množstvo doplnkovej pomoci poskytnutej poľnohospodárom (oslobodená suma) stanovil na 20,4 mil. EUR ročne. Portugalsko dňa 12. septembra 2008 oznámilo Komisii, že dobrovoľnú moduláciu priamych platieb plánuje uplatňovať až od roku 2009. Rozhodnutím Komisie 2008/788/ES[7] z 3. októbra 2008 sa stanovili ročné čisté sumy vyplývajúce z uplatňovania dobrovoľnej modulácie v Portugalsku, pričom sa v ňom tým, že čisté sumy sa určili len na rok 2009 a neskôr, už zohľadnilo rozhodnutie portugalských orgánov: Rok | 2009 | 2010 | 2011 | 2012 | Mil. EUR | 41,6 | 40,8 | 40,8 | 40,8 | V dôsledku toho by došlo k presunu 164 mil. EUR z 1. do 2. piliera. 3.3. Použitie doplnkových prostriedkov z dobrovoľnej modulácie V súlade so záväzkom, ktoré Portugalsko prijalo v rámci svojho programu na rozvoj vidieka na pevnine, by sa doplnkové prostriedky z dobrovoľnej modulácie rovnomerne rozdelili medzi silnejšiu podporu siete Natura 2000, vrátane nových doplnkových lokalít (v rámci osi 2), a projekty na zlepšenie štruktúry poľnohospodárskych podnikov (v rámci osi 1). Ako sa uvádza vyššie, Portugalsko dňa 12. septembra 2008 oznámilo Komisii, že dobrovoľnú moduláciu priamych platieb plánuje uplatňovať až od roku 2009. Portugalsko potvrdilo, že nájde alternatívne prostriedky na dodržanie vyššie uvedeného záväzku v rámci programu rozvoja vidieka na pevnine. 4. Vplyv kontroly zdravotného stavu Cieľom kontroly zdravotného stavu SPP (Nariadenia Rady (ES) č. 72/2009, č. 73/2009 a 74/2009 z 19. januára 2009)[8] je pomôcť poľnohospodárom lepšie reagovať na signály trhu a nové výzvy. Sadzba povinnej modulácie sa s týmto cieľom bude v štyroch krokoch postupne zvyšovať, až v roku 2010 dosiahne 10 %, pričom sa zachová oslobodená suma vo výške 5 000 EUR. Okrem toho sa pre ďalšie 4 % platieb presahujúcich 300 000 EUR zavádza progresívna modulácia. V dôsledku toho sa počas 4 rokov do 2. piliera presunie 3,24 mld. EUR. Daný členských štát použije doplnkové prostriedky na „nové výzvy“: zmenu klímy, obnoviteľné energie, manažment vodných zdrojov, biodiverzitu, inovácie spojené s týmito výzvami a sprievodné opatrenia vzťahujúce sa na mlieko a mliečne výrobky. Miera spolufinancovania týchto činností predstavuje 90 % v konvergenčných regiónoch a 75 % v nekonvergenčných regiónoch. Členské štáty uplatňujúce dobrovoľnú moduláciu sadzby náležite znížia. To znamená, že kontrola zdravotného stavu zníži význam dobrovoľnej modulácie pre Spojené kráľovstvo a Portugalsko, pričom nebude mať žiadny vplyv na celkovú moduláciu (pozri nižšie uvedenú tabuľku). Tabuľka: Sumy dobrovoľnej modulácie nahradenej povinnou moduláciou po kontrole zdravotného stavu Mil. EUR 2009 | 2010 | 2011 | 2012 | Spolu | Spojené kráľovstvo | 67,4 | 100,6 | 134,3 | 167,7 | 470,0 | Portugalsko | 8,8 | 11,8 | 15,8 | 19,8 | 56,2 | Modulácia zvýšená v dôsledku kontroly zdravotného stavu okrem toho zúži finančné rozpätie pre iné ako nové výzvy. 5. Záver Dobrovoľná modulácia založená na nariadení Rady (ES) č. 378/2007 sa buď používa len krátky čas (Spojené kráľovstvo), alebo sa v rámci programov rozvoja vidieka stále ešte neimplementovala, tak ako sa plánovalo (Portugalsko). Na vyvodenie jednoznačných záverov týkajúcich sa vplyvu dobrovoľnej modulácie na hospodársku situáciu poľnohospodárskych podnikov je preto stále ešte priskoro. Iné faktory (napr. rastúce ceny komodít, rastúce ceny vstupov, úverová kríza) majú na celkové príjmy z poľnohospodárskej výroby pravdepodobne väčší vplyv ako dobrovoľná modulácia. Vzhľadom na iné vplyvy je potrebné poznamenať, že v Spojenom kráľovstve sa očakáva široká škála environmentálnych výhod, hlavne prostredníctvom agro-environmentálnych opatrení, pri ktorých sa zaznamenal značných nárast počtu agro-environmentálnych dohôd. Na zvýšenú potrebu finančných prostriedkov na rozvoj vidieka sa v rámci kontroly zdravotného stavu spoločnej poľnohospodárskej politiky (SPP) reagovalo zvýšením miery povinnej modulácie. Nie je preto potrebné predložiť ďalšie príslušné návrhy, tak ako sa uvádza v článku 7 nariadenia (ES) č. 378/2007. [1] Nariadenie Rady (ES) č. 378/2007 z 27. marca 2007, ktorým sa stanovujú pravidlá dobrovoľnej modulácie priamych platieb ustanovených v nariadení (ES) č. 1782/2003, ktorým sa stanovujú spoločné pravidlá režimov priamej podpory v rámci spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov, a ktorým sa mení a dopĺňa nariadenie (ES) č. 1290/2005, Ú. v. EÚ L 95, 5.4.2007, s. 1. [2] Nariadenie Rady (ES) č. 1698/2005 z 20. septembra 2005 o podpore rozvoja vidieka prostredníctvom Európskeho poľnohospodárskeho fondu pre rozvoj vidieka (EPFRV) (Ú. v. EÚ L 277, 21.10.2005, s. 1). [3] Nariadenie Komisie (ES) č. 1236/2007 z 22. októbra 2007, ktorým sa mení a dopĺňa nariadenie (ES) č. 1974/2006 so zreteľom na uplatňovanie nariadenia Rady (ES) č. 378/2007 o dobrovoľnej modulácii, Ú. v. EÚ L 280, 24.10.2007, s. 3. [4] Rozhodnutie Komisie z 22. októbra 2007, ktorým sa stanovujú čisté sumy vyplývajúce z uplatňovania dobrovoľnej modulácie v Spojenom kráľovstve na kalendárne roky 2007 – 2012 (2007/679/ES), Ú. v. EÚ L 280, 24.10.2007, s. 25. [5] Rozhodnutie Komisie z 22. októbra 2007, ktorým sa mení a dopĺňa rozhodnutie 2006/410/ES, ktorým sa stanovujú sumy podľa článku 10 ods. 2, článku 143d a článku 143e nariadenia Rady (ES) č. 1782/2003, ktoré sa poskytujú fondu EPFRV a ktoré sú k dispozícii na výdavky pre fond EPZF, a rozhodnutie 2006/636/ES, ktorým sa stanovuje ročné rozčlenenie čiastok podpory Spoločenstva pre rozvoj vidieka podľa členských štátov na obdobie od 1. januára 2007 do 31. decembra 2013 (2007/680/ES), L 280, 24.10.2007, s. 27. [6] Nariadenie Komisie (ES) č. 333/2008 z 11. apríla 2008 , ktorým sa stanovujú stropy platné pre celkové dodatočné sumy pomoci, ktoré sa majú poskytnúť Portugalsku v rámci dobrovoľnej modulácie zriadenej nariadením Rady (ES) č. 378/2007, Ú. v. EÚ L 102, 12.4.2008, s. 19. [7] Ú. v. EÚ L271, 11.10.2008, s. 44. [8] Ú. v. EÚ L 30, 31.1.2009, s. 1.